Какво представлява количка за близнаци тип „Рамо до рамо“?
 При този модел седалката може да бъде само една – с преграда, или да има две отделни, като обикновено за всяко от децата е предвиден отделен предпазен колан.
Предимствата на този вид количка се изразяват в това, че бебетата могат да се настанят удобно едно до друго и да се наслаждават на света, без нищо да пречи на погледа им, а майката има постоянна видимост и към двете деца.
Неудобството идва от широчината, която може да затрудни управлението. Много входове, врати и асансьори не са предвидени за размерите на този вид колички , а дори и в сгънато положение не всеки багажник би бил достатъчно голям, за да ги побере.
Когато избирате този вид количка, добре би било да вземете предвид и друг важен фактор – темперамента на бебчетата. Въпреки че за тях е добре да имат еднаква видимост и да са на еднакво разстояние от майката , понякога това разположение може доведе до проблеми. Не е изключено вече поотрасналите деца да започнат да се дразнят помежду си и да си пречат взаимно. В такива случаи е добре да се помисли за количка тип „Тандем“ . 

